དེ་དག་ལས་འགྲོ་འདུལ་ཐུགས་རྗེ་སྤྲུལྃ་སྐུྃའི་ཕྱོགས་དུས་ཀྱི་ཞིང་ཀུན་དང་། བྱེ་བྲག་མི་མཇེད་འཇིག་རྟེན་འདི་
ཁོ་ནར་མདོ་སྔགས་སྟོན་པ་བརྒྱ་རྩ། འཇིག་རྟེན་གྱི་ཁམས་ལྔ་བཅུ། དེ་རེ་རེའི་ཕྱོགས་མཚམས་སུ་མཚན་བརྒྱད་
ཀྱི་མཚན་དང་སྐུའི་བཀོད་པ་སོགས་མཐའ་ཀླས་པ་ཀུན་ཀྱང་པྃདྨྃ་འབྱུངྃ་གནྃས་གཅིག་གིས་མཛད་པའི་ཆོ་འཕྲུལ་
ཏེ་རྡོ་རྗེའི་གསུངས་ལས། རང་བྱུང་པདྨ་ཞེས་བྱར་གྲགས་པ་ང༔ སངས་རྒྱས་སྣང་བ་མཐའ་ཡས་ཐུགས་ལས་
སྤྲུལ༔ འཕགས་པ་སྤྱན་རས་གཟིགས་དབང་གསུང་གི་འོད༔ མཁའ་འགྲོ་ཡོངས་ཀྱི་མིང་པོ་དཔའ་བོའི་རྒྱལ༔
དུས་གསུམ་རྒྱལ་བ་ཀུན་གྱི་ཕྲིན་ལས་བདག༔ མཉམ་མེད་ཀུན་བཟང་རྡོ་རྗེ་འཆང་ཆེན་པོ༔ སྤྲུལ་པའི་སྐུར་སྣང་
ཐུགས་རྗེ་སྟོབས་ཚན་ལྡན༔ གང་ལ་གང་འདུལ་ཕྲིན་ལས་རླབས་པོ་ཆེ༔ སེམས་ཅན་རྣམས་ཀྱི་རེ་བ་ཡིད་བཞིན་
སྐོང༔ ཞེས་སོ། ཆོས་ཀྱི་དབྱིངས་དང་སེམས་ཅན་ཐམས་ཅད་ལ་ཐུགས་བསྐྱེད་དང་མཛད་པས་ཁྱབ་པའི་གུ་རུ་དེའི་
སྔོན་སློབ་པ་ལམ་གྱི་དུས་སྐབས་ནས་ཁྱད་པར་གྱི་གདུལ་བྱ་རུ་བདག་གིར་མཛད་པ་ནི་རང་རེ་གངས་ཅན་བོད་ཀྱི་
སེམས་ཅན་རྣམས་ཡིན་ཏེ་གུ་རུ་ཉིད་ཀྱི་ཞལ་ནས། བོད་ཀྱི་བླ་མའི་སྐལ་པ་གུ་རུ་སྟེ༔ ལྷ་སྐལ་ཇོ་བོ་ཐུགས་རྗེ་ཆེན་
པོ་ཡིན༔ ཞེས་པ་ལྟར་བདྃག་གིྃ་ཞེས་བདག་ཅག་གངས་ཅན་པ་ཡོངས་ཀྱི་བླྃ་མྃ་གུ་རུ་རིན་པོ་ཆེ་ཉིད་ཡིན་ལ། དེའི་
ཚུལ་མཐོང་ཕྱོགས་རེའི་གདུལ་བྱའི་སྣང་ངོ་དང་མཐུན་པའི་མཛད་པ་ཁོ་ན་ཐོས་པ་དང་བསམ་པས་ཀྱང་ངོྃ་མཚྃར་ཕན་
བདེའི་དཔལ་དུ་གྱུར་ཅིང་། སངས་རྒྱས་ཀུན་གྱི་ཕྲིན་ལས་རྗེས་སུ་སྒྲུབ་པའི་སྤྲུལྃ་པའིྃ་སྐུྃ་ཡིན་པར་རྟོགས་ནུས་ཏེ།